Veiko sala

Veiko sala (angl. Wake Island, marš. Ānen Kio) − atolas Ramiojo vandenyno vakaruose, tarp Marianų ir Havajų salų. Priklauso JAV, yra viena iš Mažųjų išorinių salų (angl. United States Minor Outlying Islands). Plotas – 7,37 km². Sala labai atoki – artimiausia gyvenama vieta yra už 952 km į pietryčius (Utirikas, Maršalo Salos). Teritorija ginčijama su Maršalo Salų valstybe. Veiko saloje yra transokeaninės aviacijos linijos oro uostas. Saloje gyvena ~90 žmonių, aptarnaujančių karinę bazę. Patekimas į Veiko salą apribotas. Salą 1568 m. spalio 20 d. atrado ispanų keliautojas Alvaras de Mendanja de Neira (Álvaro de Mendaña de Neyra). 1796 m. ją dar kartą atrado anglų kapitonas V. Veikas (William Wake). 1898 m. salą aneksavo JAV. Į atolo sudėtį įeina Veiko sala (iki 6 m virš jūros lygio) ir mažesnės − Vilkso (Wilkes) ir Pilo (Peale) salos. Atole vyrauja tropinis klimatas. Geriamo vandens salose nėra. Nuorodos Veiko salos geografija ir istorija (anglų k.)